**Kritériá prijímacieho konania na štvorročné štúdium**

(odbor 79 02 J00 gymnázium)

1. **ZOHĽADNENIE ŠTUDIJNÝCH VÝSLEDKOV** Za prospech na základnej škole budú pridelené preferenčné body podľa známok z koncoročnej klasifikácie z 8. ročníka a z polročnej klasifikácie z 9. ročníka (okrem známky nedostatočný) nasledovne:
	1. **Dva povinné predmety:**

*Slovenský jazyk a literatúra*

*Matematika*

Do celkového súčtu budú pridelené body za každú známku samostatne podľa nasledujúceho vzťahu: $počet bodov= 5.\left(4-x\right).\left(4-x\right) , kde x je známka$.

* 1. **Profilové predmety :**

*Anglický jazyk*

Do celkového súčtu budú pridelené body za každú známku samostatne podľa nasledujúceho vzťahu: $počet bodov= 3.\left(4-x\right).\left(4-x\right) , kde x je známka$.

* 1. **Doplnkové predmety:**

Katolícke gymnázium Š. Moysesa zaradilo do skupiny doplnkových predmetov 2 predmety zo vzdelávacej oblasti Človek a príroda a 2 predmety zo vzdelávacej oblasti Človek a spoločnosť:

*Biológia*

*Chémia*

*Dejepis*

*Geografia*

Do celkového súčtu budú pridelené body za každú známku samostatne podľa nasledujúceho vzťahu: $počet bodov= 2.\left(4-x\right).\left(4-x\right) , kde x je známka$.

1. **PROSPECH**

Ak žiak dosiahol v 8., 7. a 6. ročníku stupeň 1 – výborný zo všetkých predmetov, do celkového hodnotenia sa započíta 5 bodov za každý školský rok.

1. **ĎALŠIE KRITÉRIÁ**

**3.1 Predmetová olympiáda**

Predmetová olympiáda sa započítava do celkového hodnotenia, ak sa žiak umiestnil na 1. až 5. mieste v okresnom alebo krajskom kole v 8. ročníku alebo 9. ročníku v olympiáde zo SJL, cudzieho jazyka (ANJ, NEJ, RUJ, SJA, FRJ), DEJ, MAT, FYZ, CHE, BIO, GEG alebo technickej olympiáde a Pytagoriáde. V danom ročníku sa prideľujú body len za najvyššie umiestnenie.

|  |  |  |
| --- | --- | --- |
|  | Okresné kolo | Krajské kolo |
| 1. miesto | 10b | 20b |
| 2. miesto | 8b | 18b |
| 3. miesto | 6b | 16b |
| 4. miesto | 4b | 14b |
| 5. miesto | 2b | 12b |

**3.2 Športová súťaž alebo športová výkonnosť**

Naša škola neuplatňuje toto kritérium.

**3.3 Umelecký výkon**

Naša škola neuplatňuje toto kritérium.

**3.4 Celonárodné a medzinárodné umiestnenia**

Celonárodné a medzinárodné umiestnenie žiaka vo vedomostných súťažiach, predmetových olympiádach a literárno-recitačných súťažiach sa započítava do celkového hodnotenia. Body sa započítavajú len za súťaže, ktorých garantom je ministerstvo školstva alebo jemu priamo podriadené organizácie a len v súťažiach, ktorým predchádzali nižšie postupové kolá. V danom ročníku sa za jednu súťaž prideľujú body len za najvyššie umiestnenie (ak žiak uspel v okresnom, krajskom i celonárodnom kole, dostane body za celonárodné umiestnenie).

|  |  |
| --- | --- |
|  | Celonárodné alebo medzinárodné umiestnenie |
| 1. miesto | 30b |
| 2. miesto | 28b |
| 3. miesto | 26b |
| 4. miesto | 24b |
| 5. miesto | 22b |

**3.5 Jedno vlastné kritérium strednej školy**

Dotazník o aktivitách vo farnosti, s maximálnym počtom bodov 30. Dotazník nájdete na adrese: <https://docs.google.com/forms/d/e/1FAIpQLSdm3ka7UXtSzKGs1JTLS2NqxFJb5V3NckbHcguhYP0yrvZ32Q/viewform?usp=sf_link>

**V prípade rovnosti bodov budú postupne uplatnené nasledovné kritériá:**

a/ Podľa § 67 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,

b/ získal väčší počet bodov za bod č. 3 Ďalšie kritéria,

c/ dosiahol väčší počet z určeného profilového predmetu školy.

Vstupné údaje: vyplnená prihláška na vzdelávanie na strednú školu, prípadne vysvedčenie žiaka, diplomy alebo výsledkové listiny preukazujúce poradie žiaka, dotazník o aktivitách vo farnosti.

V Banskej Bystrici, dňa 4. 5. 2020

Mgr. Ľubomír Kopál

Riaditeľ školy